CELEX: 32010R0780
Language: da
Date: 2010-09-02 00:00:00
Title: Kommissionens forordning (EU) nr. 780/2010 af 2. september 2010 om godkendelse af mindre ændringer i varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Thüringer Leberwurst (BGB))

3.9.2010   
            
            
               DA
            
            
               Den Europæiske Unions Tidende
            
            
               L 233/19
            
         KOMMISSIONENS FORORDNING (EU) Nr. 780/2010
   af 2. september 2010
   om godkendelse af mindre ændringer i varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Thüringer Leberwurst (BGB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (1), særlig artikel 9, stk. 2, andet punktum, og
   ud fra følgende betragtninger:
   
               (1)
            
            
               Kommissionen har undersøgt Tysklands ansøgning om godkendelse i henhold til artikel 9, stk. 1, første afsnit, i forordning (EF) nr. 510/2006 af mindre ændringer i varespecifikationen til produktet med den beskyttede geografiske betegnelse »Thüringer Leberwurst« registreret ved Kommissionens forordning (EF) nr. 2400/96 (2) som ændret ved forordning (EF) nr. 2206/2003 (3).
            
         
               (2)
            
            
               Formålet med ansøgningen er at ændre varespecifikationen, så det bliver obligatorisk at anvende naturlige pølsehylstre og at tillade flere slags emballager, navnlig plastbeholdere, men ikke kunstige pølsehylstre. Dette er mere i overensstemmelse med de faktiske forhold på markedet og forbrugernes præferencer, og det gør det muligt at frigøre eksisterende markedspotentiale.
            
         
               (3)
            
            
               Kommissionen har gennemgået ændringerne og konkluderet, at de er begrundede. Eftersom det er mindre ændringer, kan Kommissionen godkende dem uden at anvende procedurerne i den nævnte forordnings artikel 6 og 7 —
            
         VEDTAGET DENNE FORORDNING:
   Artikel 1
   Ændringerne til varespecifikationen for den beskyttede geografiske betegnelse »Thüringer Leberwurst« som beskrevet i bilag I, godkendes.
   Artikel 2
   Det ajourførte enhedsdokument er anført i bilag II.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 2. september 2010.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 93 af 31.3.2006, s. 12.
   
      (2)  EFT L 327 af 18.12.1996, s. 11.
   
      (3)  EUT L 330 af 18.12.2003, s. 13.
   
      BILAG I
      I varespecifikationen for den beskyttede geografiske betegnelse »Thüringer Leberwurst« foretages følgende ændringer:
      Under punkt »4.2 Beskrivelse« affattes sidste punktum i første afsnit således:
      »Pølsen stoppes i naturtarme, f.eks. svinekrusetarm, svineblære eller oksekrogtarm, eller sælges som konserves på glas eller andre beholdere, med undtagelse af kunstig tarm«.
   
   
      BILAG II
      
         ENHEDSDOKUMENT
      
      
         Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer
         »THÜRINGER LEBERWURST«
         EF-Nr.: DE/PGI/0105/0222/02.02.2009
         BGB ( X ) BOB ( )
         1.   Betegnelse
         
         »Thüringer Leberwurst«
         2.   Medlemsstat eller tredjeland
         
         Tyskland
         3.   Beskrivelse af landbrugsproduktet eller fødevaren
         
         3.1.   Produkttype
         
         
                     Kategori 1.2.
                  
                  
                     Kødprodukter
                  
               3.2.   Beskrivelse af produktet med betegnelsen i punkt 1
         
         »Thüringer Leberwurst« er en leverpølse, der minder om en hjemmelavet pølse og har en meget krydret smag. Den sælges fersk eller konserveret. Der anvendes hovedsagelig frisk lever. Fedtvævet er spæk uden svær og flomme. Pølsen stoppes i naturtarme, f.eks. svinekrusetarm, svineblære eller oksekrogtarm, eller sælges som konserves på glas eller i andre beholdere, med undtagelse af kunstig tarm.
         Sammensætning:
         Svinekød, svinelever, nitrit, braiserede løg, krydderiblanding (navnlig med stødt peber og Thüringer-merian). Pølsen røges.
         3.3.   Råvarer (kun for forarbejdede produkter)
         
         —
         3.4.   Foder (kun for produkter af animalsk oprindelse)
         
         —
         3.5.   Specifikke etaper af produktionen, som skal finde sted i det afgrænsede geografiske område
         
         Alle etaper af produktionen skal finde sted i det geografiske område.
         3.6.   Særlige regler vedrørende udskæring, rivning, emballering osv.
         
         —
         3.7.   Specifikke mærkningsregler
         
         —
         4.   Præcis afgrænsning af det geografiske område
         
         Bundesland Thüringen.
         5.   Tilknytning til det geografiske område
         
         5.1.   Det geografiske områdes egenart
         
         I adskillige århundreder har der været tradition for at fremstille »Thüringer Leberwurst« i Thüringen. Traditionen har formentlig eksisteret lige så længe, som slagterfaget i Thüringen. Selv i dag fremstilles den i regionen til de meget populære slagtefester og spises frisk fra gryden. Næsten alle slagtere og pølsemagere i Thüringen har den i deres sortiment. Oprindelsesbetegnelsen er blevet bibeholdt, fordi den i det tidligere DDR kun blev anvendt som ægte geografisk oprindelsesbetegnelse.
         5.2.   Produktets egenart
         
         Pølserne fra Thüringen, hvilket også altid har inkluderet »Thüringer Leberwurst«, har i over 200 år været meget værdsatte både i Tyskland og i udlandet. »Thüringer Leberwurst« er en af Thüringens mest populære pølser.
         5.3.   Årsagssammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB)
         
         »Thüringer Leberwurst« har fået sit renommé på grund af Thüringen-slagternes håndelag og erfaring og opskrifterne, der er gået i arv gennem generationer.
         
            Henvisning til offentliggørelsen af varespecifikationen
         
         (Artikel 5, stk. 7, i forordning (EF) nr. 510/2006)
         Markenblatt Vol. 20 of 16.5.2008, Part 7a-bb, p. 33363
         http://register.dpma.de/DPMAregister/geo/detail.pdfdownload/148